Аналіз работы

дзяржаўнай установы адукацыі

«Сямёнавіцкая базавая школа» Уздзенскага раёна

за 2020/ 2021 навучальны год і задачы на 2021/ 2022 навучальны год

У 2020/2021 навучальным годзе дзейнасць педагагічнага калектыву была накіравана на забеспячэнне сацыяльнай і прафесійнай мабільнасці асобы навучэнца праз кампетэнтнасны падыход у навучанні і выхаванні, рэалізацыю выхаваўчага патэнцыялу вучэбных заняткаў па ўсіх вучэбных прадметах, праз развіццё дапрафесійнай падрыхтоўкі, стварэнне здароўезберагаючай прасторы ва ўстанове адукацыі. Паслядоўна праводзілася работа па ўдасканаленні прафесійнай кампетэнтнасці педагогаў, папаўненні матэрыяльна - тэхнічнай базы ўстановы адукацыі, выкананні прагнозных паказчыкаў эканамічнага развіцця ўстановы адукацыі.

 У 2020/2021 навучальным годзе ва ўстанове адукацыі навучаннем і выхаваннем было ахоплена 77 навучэнцаў (2019/2020 – 77; 2018/2019 – 74):на І ступені ( 1 - 4 класы) – 34 навучэнцаў; на ІІ ступені ( 5 - 9 класы) – 43.

Адрозненне па полу: хлопчыкаў – 44, дзяўчынак – 33.

Група падоўжанага дня налічвала 22 навучэнца 2 - 4 класаў. Сярэдняя напаўняльнасць класаў склала 8,5 чалавек, мін.– 5 (6 клас), мак. – 15 ( 8 клас). Адукацыйны працэс для навучэнцаў 1 - га класа арганізаваны на базе дзяржаўнай установы адукацыі «Кухцічскі дзіцячы сад». Для двух навучэнцаў (2 клас) арганізавана навучанне дома па праграме агульнай сярэдняй адукацыі.

Ва ўстанове адукацыі функцыянаваў пункт карэкцыйна - педагагічнай дапамогі для 18 навучэнцаў, клас няпоўнай інтэграцыі для 1навучэнца 5 класа па праграме спецыяльнай адукацыі.

Кантынгент навучэнцаў – жыхары 6 населеных пунктаў Уздзенскага і Нёманскага сельскіх Саветаў. Ажыццяўляўся падвоз 50 навучэнцаў (65 %) з вёсак, размешчаных на адлегласці ад 2 да 10 км..

Гарачым харчаваннем ахоплена 100% навучэнцаў. наведвальнікі групы падоўжанага дня, дзеці з мнагадзетных, малазабяспечаных сямей забяспечаны двухразавым харчаваннем. 22 навучэнца з 15 сямей (13 – мнагадзетных, 2 – малазабяспечаная) былі вызвалены ад уплаты за харчаванне.

 За 2020 год даходы ад пазабюджэтнай дзейнасці склалі 12 389,80, за 5 месяцаў 2021 года - 5 986,83 беларускіх рублёў. План па збору макулатуры за 2020 год выкананы на 100 % (1 800 кг), за 5 месяцаў 2021 года сдадзена 510 кг (30%), шклабою - 570 кг.

 Атрыманыя сродкі папячыцельскага савета ў памеры 2 777,34 расходаваны на тэхнічнае абслугоўванне фільтра вады, умацаванне матэрыяльна - тэхнічнай базы, рамонт установы адукацыі.

Для рашэння задач адукацыйнага працэсу выкарыстоўваецца 1 мультымедыйны праектар, 1 ноўтбук, 5 персанальных камп’ютараў, 2 адзінкі капіравальнай тэхнікі; 83% камп’тараў маюць выхад у Інтэрнэт.

Нарматыў бюджэтнай забяспечанасці расходаў на навучанне аднаго дзіцяці склаў 6 213.31 (2020 год) 5 471,34 рубля ( 2019 год) (зацверджаны нарматыў не меней за 950,0 рублёў).

Кіраўніцтва метадычнай работай ажыццяўлялася на падставе загада «Аб арганізацыі метадычнай работы ў школе» ад 31.08.2020 № 180 і ў адпаведнасці з планам работы на 2020/2021 навучальны год, які быў накіраваны на павышэнне прафесійнага майстэрства і прафесійнай кампетэнтнасці кожнага педагога.

Пастаўленыя задачы рашаліся праз удасканаленне методыкі правядзення вучэбных і факультатыўных заняткаў, правядзення стымулюючых і падтрымліваючых заняткаў, азнаямленне настаўнікаў з новай педагагічнай і метадычнай літаратурай, праз абагульненне вопыту. Удасканальванню педагагічнага майстэрства настаўнікаў садзейнічалі работа школьных метадычных аб’яднанняў, удзел у рабоце раённых метадычных аб’яднанняў настаўнікаў - прадметнікаў, удзел у семінарах-практыкумах, вебінарах, павышэнне кваліфікацыі.

Адукацыйны працэс на пачатак 2020/2021 навучальнага года ва ўстанове адукацыі ажыццяўлялі 21 педагог, 2 з іх сумяшчальнікі, на канец навучальнага года – 21 педагог, 3 з іх настаўнікі-сумяшчальнікі. У складзе педагагічных работнікаў – 3 педагогі пенсійнага ўзросту (вучэбныя прадметы «Хімія», «Фізіка», «Матэматыка»). Сярэдні ўзрост педагогаў 49,6 гадоў. Сярэдні педагагічны стаж – 27 гадоў. Сярэдняя нагрузка – 19,2 гадзіны.

18 педагогаў (86%) маюць вышэйшую адукацыю і 3 (14%) - сярэднюю спецыяльную.

 Вышэйшую кваліфікацыйную катэгорыю маюць 57 %, першую кваліфікацыйную катэгорыю - 19% педагогаў.

Адзнака педагагічнай дзейнасці з’яўляецца важнай умовай павышэння якасці работы настаўнікаў, стымулявання іх прафесійнага росту, жаданне працаваць ініцыятыўна і творча. Ва ўстанове адукацыі склалася пэўная сістэма атэстацыі педагагічных кадраў, якая з’яўляецца адным з фактараў стымулявання мэтанакіраванага непрырыўнага павышэння ўзроўню прафесійнай кампетэнтнасці работнікаў, развіцця творчага патэнцыялу педагогаў. Атэстацыя будуецца на прынцыпах дабравольнасці, адкрытасці, аб’ектыўнасці, законнасці.

 У 2020/2021 навучальным годзе абагуліла свой вопыт і здала экзамен на вышэйшую кваліфікацыйную катэгорыю настаўнік геаграфіі і біялогіі Грышук І.Г.. Згодна п.20 «Аб унясенні змяненняў і дапаўненняў у пастанову Міністэрства адукацыі Рэспублікі Беларусь ад 22 жніўня 2012 г. №101» атрымала вышэйшую кваліфікацыйную катэгорыю настаўніка-дэфектолага Якубоўская Г.Э.. (2019/2020 навучальны год – 1).

Ва ўстанове адукацыі наладжана работа па павышэнні кваліфікацыі кадраў, якая будуецца на аптымальнай узаемасувязі тэорыі і практыкі.

 На працягу 2020/2021 навучальнага года павышэнне кваліфікацыі ў Мінскім абласным інстытуце развіцця адукацыі прайшлі 9 настаўнікаў (Федчанка Л.А., Зябора Г.П., Барысюк З.І., Кароль В.А., Федчанка Т.А., Мальчэўская І.У., ў дыстанцыйнай форме Калоша І.І., Махнач Т.М., Філіповіч Л.А.) ( 2019/ 2020 навучальным годзе – 5, 2018/2019 - 6).

На працягу навучальнага года настаўнікамі ўстановы адукацыі былі наведаны семінары на базе «Мінскага абласнога інстытута развіцця адукацыі» (на платнай аснове): Быліна А.Э. – «Выкарыстанне праграмы Mikrosoft Exel у прафесійнай дзейнасці намесніка дырэктара ўстановы адукацыі», Сівец С.В. - «Выкарыстанне QR-кодаў у дзейнасці педагогаў на І ступені агульнай сярэдняй адукацыі» і «Абагульненне і прадстаўленне вопыту педагагічнай дзейнасці настаўніка пачатковых класаў». Таксама настаўнікі розных катэгорый і па розных тэмах сталі слухачамі 9 семінараў-вебінараў, якія былі арганізаваны супрацоўнікамі Мінскага абласнога інстытута развіцця адукацыі.

Раённае метадычнае пасяджэнне настаўнікаў рускай мовы на базе нашай установы адукацыі правяла Махнач Т.М. па рускай літаратуры ў 7 класе з выкарыстаннем мабільных тэхналагій.

Дзейнасць педагагічнага калектыву, накіраваная на ўдасканаленне адукацыйнага працэсу, арганізоўвалася праз работу метадычных аб’яднанняў па паляпшэнню сучаснага ўрока; узаеманаведвання ўрокаў настаўнікамі; сумесную работу настаўнікаў І і ІІ ступеняў адукацыі па фарміраванню агульнавучэбных уменняў і навыкаў; самаадукацыю членаў педагагічнага калектыву; метадычнае аб’яднанне. У 2020/2021 навучальным годзе прадоўжылі працаваць 4 метадычныя аб’яднанні:

настаўнікаў пачатковых класаў;

настаўнікаў, якія працуюць з высокаматываванымі вучнямі;

настаўнікаў, якія працуюць на ІІ ступені агульнай сярэдняй адукацыі;

класных кіраўнікоў.

За вучэбны год было праведзена па 4 метадычныя пасяджэнні. Для рэалізацыі пастаўленых задач разгледжаны наступныя тэарэтычныя пытанні:

«Шляхі і сродкі ўдасканалення сучаснага ўрока», «Выкарыстанне мабільных тэхналагій у навучанні», «Творчасць. Наватарства. Вопыт.» – тэмы метадычных аб’яднанняў настаўнікаў, якія працуюць з высокаматываванымі вучнямі.

«Сучасныя падыходы да арганізацыі вучэбна-пазнавальнай дзейнасці навучэнцаў пачатковых класаў на вучэбных занятках», «Актывізацыя вучэбна-пазнавальнай дзейнасці навучэнцаў пачатковых класаў па авалоданні прадметнымі і метапрадметнымі кампетэнцыямі», «Кіраванне самастойнай вучэбна-пазнавальнай дзейнасцю навучэнцаў пачатковых класаў пры выкананні дамашніх заданняў па вучэбных прадметах» - тэмы пасяджэнняў настаўнікаў пачатковых класаў.

«Сістэма работы класных кіраўнікоў з дзецьмі, якія знаходзяцца ў сацыяльна небяспечным становішчы», «Здароўезберагаючыя тэхналогіі ў сістэме работы класнага кіраўніка» - тэмы пасяджэнняў класных кіраўнікоў.

«Прымяненне сучасных методык і тэхналогій у адукацыйным працэсе», «Пазакласная работа па вучэбнаму прадмету і яе месца, значымасць у адукацыйным працэсе», «Значэнне самаадукацыі як аднаго са шляхоў павышэння прафесійнага росту» - тэмы пасяджэнняў настаўнікаў, якія працуюць на ІІ ступені агульнай сярэдняй адукацыі.

Педагогі ўстановы адукацыі з’яўляліся ўдзельнікамі педагагічных марафонаў, педагагічных канферэнцый, прадметных алімпіяд: Х педагагічны марафон **«**Прафесійнае самавызначэнне – умова паспяховай самарэалізацыі асобы» (Якубоўская Г.Э., Мальчэўская І.У., Філіповіч Л.В., Грышук І.Г.)*,*раённая е-mail-канферэнцыя «Удасканаленне прафесійнай кампетэнтнасці педагогаў па пытаннях арганізацыі вучэбна-пазнаваўчай дзейнасці» (Махнач Т.М., Кароль В.А.), алімпіяда для педагагічных работнікаў – настаўнікаў хіміі (Чумакова В.В.), настаўнікаў біялогіі (Грышук І.Г.), настаўнікаў гісторыі (Якубоўская Г.Э.).На другі этап прайшла настаўнік хіміі Чумакова В.В., але высокага рэзультату не атрымала.Нягледзячы на высокі адукацыйны ўзровень удзел педагагічных работнікаў у такіх мерапрыемствах невысокі, што сведчыць аб адсутнасці мэтанакіраванай і сістэмнай работы па самаадукацыі, эфектыўнага метадычнага суправаджэння дзейнасці педагогаў з боку намеснікаў дырэктара.

На працягу 2020/2021 навучальнага года прайшоў франтальны кантроль стану выкладання прадметаў «Выяўленчае мастацтва» і «Працоўнае навучанне», «Фізіка і матэматыка», класна-абагульняючы кантроль у 1, 5, 8 класах. Наведаны шэраг урокаў. Па выніках была складзена аналітычная інфармацыя і абмеркавана на нарадах пры дырэктары і на педагагічным савеце.

Вышэйшай формай калектыўнай метадычнай работы заўсёды быў і застаецца педагагічны савет. У 2020/2021 навучальным годзе праведзена 2 тэматычныя педагагічныя саветы: «Кіраванне якасцю адукацыі на падставе кампетэнтнаснага падыходу: практычны аспект» (снежань 2020г.), «Аб дзейнасці педагагічнага калектыву па рэалізацыі Дэкрэта Прэзідэнта Рэспублікі Беларусь ад 24.11.2006 №18 «Аб дадатковых мерах па дзяржаўнай абароне дзяцей у неблаганадзейных сем’ях» (красавік 2021г.). Пасяджэнні педагагічных саветаў старанна рыхтаваліся, арганізоўваліся семінары-практыкумы, адкрытыя ўрокі, шэраг метадычных мерапрыемстваў, вывучаўся тэарэтычны матэрыял.

Станоўчым у рабоце МА можна адзначыць практыку абмену вопытам педагогаў, сумеснае выяўленне і абмеркаванне праблем, якія ўзнікаюць у адукацыйным працэсе, абагульненне вопыту настаўнікаў. Настаўнік нямецкай мовы Л.В.Філіповіч правяла майстар-клас па прымяненні мабільных тэхналогій у адукацыйным працэсе. Аднак назіралася аднастайнасць форм правядзення пасяджэнняў (семінар-практыкум, круглы стол). Разнастайныя формы правядзення метадычных пасяджэнняў у аб’яднанні класных кіраўнікоў: метадычны семінар, ярмарка ідэй, метадычны дыялог.

 Вядучым кампанентам удасканалення прафесійнага майстэрства настаўніка з’яўляецца і працэс самаадукацыі. Для арганізацыі дырэферэнцыраванай работы з педагагічнымі кадрамі па рэалізацыі адзінай метадычнай тэмы арганізавана работа па ўдасканаленні педагагічнага майстэрства праз індывідуальныя тэмы па самаадукацыі.

Адным з галоўных пытанняў застаецца пытанне публікацый у СМІ. На працягу навучальнага года была толькі 1 публікацыя (2019/2020 – 1; 2018/2019 – 0) ў друку - «Использование методов и приёмов самостоятельной работы на уроках русского языка» у часопісе «Образование Минщины» №2 (91), 2021 года - настаўнік рускай мовы і літаратуры Махнач Т.М.. Адпраўлена метадычная распрацоўка ўрока па беларускай літаратуры 3 клас у часопіс «Пачатковая школа» - настаўнік Сівец С.В..

Ва ўстанове адукацыі створаны ўмовы для прафесійнага росту педагогаў, педагагічны калектыў рэагіруе на змены ў сферы адукацыі, вывучае іх, дыагнастуе, прагназуе, вызначае магчымасці ўкаранення іх у практыку работы.

Разам з тым, засталіся актуальнымі наступныя пытанні метадычнай работы: павышэнне актыўнасці педагогаў у метадычных мерапрыемствах розных узроўняў; мэтанакіраваная работа па абагульненні і трансляцыі педагагічнага вопыту ў СМІ; стварэнне ўмоў для ўдасканалення педагагічнага майстэрства настаўнікаў і развіцця іх прафесійных кампетэнцый праз эфектыўную работу атэстацыйнай камісіі ўстановы адукацыі па матывацыі часткі педагогаў да павышэння кваліфікацыйнай катэгорыі; забеспячэнне практыка-арыентаванага падыходу ў рабоце метадычных аб'яднанняў; уключэнне ў інавацыйную дзейнасць усіх педагогаў установы адукацыі, актыўнае выкарыстанне інфармацыйных тэхналогій; выкарыстанне анкетавання,сучасных дыягностык для выяўлення і вывучэння запатрабаванняў і праблем педагогаў.

 У новым навучальным годзе неабходна, каб работа па самаадукацыі насіла сістэмны характар і мела завершанасць: настаўнікамі павінен быць зроблены аналіз сваёй работы па выбранай тэме на пасяджэнні МА, праведзены адкрытыя ўрокі па тэмах самаадукацыі, выбраныя тэмы могуць стаць матэрыялам для абагульнення вопыту педагога, для публікацый у СМІ.

 Адукацыйны працэс ў дзяржаўнай установе адукацыі «Сямёнавіцкая базавая школа» ў 2020/2021 навучальным годзе ажыццяўляўся ў адпаведнасці з прававымі нарматыўнымі дакументамі, рэкамендаванымі Міністэрствам адукацыі Рэспублікі Беларусь для ўстаноў адукацыі ў 2020/2021 навучальным годзе, лакальных нарматыўных дакументаў і плана работы школы на 2020/2021 навучальны год.

 Вучэбны план школы 2020/2021 года складзены на аснове «Адзінага тыпавога вучэбнага плана для агульнаадукацыйных школ». Пры яго фарміраванні захоўвалалася пераемнасць паміж ступенямі агульнай сярэдняй адукацыі і класамі. Вучэбная нагрузка вучняў не перавышала максімальна дапушчальную норму. Забеспячэнне агульнай сярэдняй і дадатковай адукацыі ажыццяўлялася праз сістэму ўрочнай і пазаўрочнай дзейнасці, арганізацыю факультатыўных заняткаў, аб’яднанняў па інтарэсах, падтрымліваючых і стымулюючых заняткаў. Праграмы і іх практычная частка 2020/2021 навучальнага года па ўсіх вучэбных прадметах выкананы.

 Узровень вучэбных дасягненняў вучняў на І і ІІ ступенях адукацыі вышэйшы на 0,3 бала ў параўнанні з папярэднім навучальным годам: сярэдні бал паспяховасці па школе - 6,9 ( 2019/2020 н.г. – 6,6, 2018/2019 н.г. - 6,8). Рэйтынг вучэбных дасягненняў амаль па ўсіх прадметах павысіўся: беларуская мова – 6,3 (6,1); беларуская літаратура – 7,3 (7,0); руская мова – 5,8 (5,5); руская літаратура – 6,9 (6,9); матэматыка – 6,3 (5,8); нямецкая мова - 6,8 (6,7); геаграфія- 6,3 (6,2); біялогія - 6, 3(6,5); гісторыя – 6,4/6,8 (6,4/6,6); фізіка – 6,2 (6,0); хімія – 5,6(5,5).

 Назіраецца станоўчая дынаміка ў параўнанні з папярэднім навучальным годам колькасці навучэнцаў з высокім і дастатковым узроўнем вучэбных дасягненняў: 30% (2019/2020 н.г. – 24,2%, 2018/2019 н.г. – 32,1%).

Педагагічнаму калектыву неабходна працаваць над фарміраваннем у вучняў ключавых вучэбных кампетэнцый; над рэалізацыяй на практыцы дзейнаснага падыходу да арганізацыі працэсу навучання, які прадугледжвае ўключэнне навучэнцаў у розныя віды вучэбна-пазнавальнай дзейнасці, падчас якой яны будуць паслядоўна і сістэмна засвойваць змест адукацыі па вучэбным прадмеце; умацаваннем матэрыяльнай базы вучэбных кабінетаў.

За 2020/2021 навучальны год па завяршэнні навучання і выхавання на ІІ ступені агульнай сярэдняй адукацыі вучні здавалі тры пісьмовыя экзамены: беларуская мова, руская мова і матэматыка. Вучні палепшылі свае гадавыя адзнакі па рускай мове на 1 бал (70%), на ўзроўні гадавых – 30%. Па матэматыцы 100% вучняў здалі экзамены на ўзроўні гадавых адзнак. Па беларускай мове на ўзроўні гадавых адзнак здалі экзамен – 70% вучняў, палепшылі вынік на 1 бал – 20%, ніжэй на 1 бал – 10%.

Аналіз вынікаў выпускных экзаменаў паказаў стабільнасць якасці ведаў навучэнцаў, паколькі навучэнцы ў асноўным пацвердзілі свае гадавыя адзнакі. Настаўнікам, якія ў 2021/2022 навучальным годзе будуць працаваць у выпускных класах, неабходна прадугледзець арганізацыю і правядзенне з пачатку навучальнага года факультатыўных, падтрымліваючых заняткаў. Пры планаванні працы на год неабходна звярнуць больш сур'ёзную ўвагу на тэмы, якія выклікаюць найбольшыя цяжкасці.

З мэтай задавальнення адукацыйных запытаў вучняў праводзілася анкетаванне дзяцей і іх законных прадстаўнікоў. Па выніках анкетавання для павышэння пазнаваўчай дзейнасці былі арганізаваны 20 факультатыўных заняткаў ( 2019/2020 – 19, 2018/2019 – 14). Па беларускай мове - 4, па рускай літаратуры – 1, па матэматыцы – 6, рускай мове – 1, чалавек і свет – 6, інфарматыка – 1, па нямецкай мове – 1. 80% забяспечанасці ВМК.

 Факультатыўныя заняткі наведвалі 96,5% (2019/2020 – 98%; 2018/2019 – 100%) навучэнцаў 1-9 класаў.

 У новым навучальным годзе з мэтай павышэння якасці адукацыі неабходна:

правесці прадметныя тыдні па вучэбных прадметах;

прымяняць на ўроках разнастайныя формы работы з вучнямі;

абгрунтоўваць пастаўленыя трыадзіныя мэты ўрока, дабівацца іх рэалізацыі да канца ўрока;

падняць на больш высокі ўзровень арганізацыю самастойнай вучэбнай работы вучняў, выпрацаваць рацыянальныя прыёмы іх вучэбнай дзейнасці;

дыферэнцыраваць і індывідуалізіраваць работу са слабымі і моцнымі вучнямі.

 У 2020/2021 навучальным годзе ва ўстанове адукацыі працягвалася работа па стварэнні інфармацыйнай прасторы і ўкараненню электронных сродкаў навучання ў адукацыйны працэс.У адукацыйным працэсе выкарыстоўвалася 13 камп’ютараў (7 – кабінет інфарматыкі), мультымедыйны праектар, 1ноўтбук. Выконваўся сацыяльны стандарт: 6 вучняў на 1 камп’ютар, пры норме 1 камп’ютар на 30 вучняў (раённы паказчык– 2,7 вучня).

У 2020/2021 навучальным годзе загрузка кабінета інфарматыкі склала 44 гадзіны у тыдзень, з іх 7 гадзін на правядзенне ўрокаў інфарматыкі і факультатыўнага занятку, 19 – на ўрокі па іншых прадметах, 2 – на правядзенне факультатыўных заняткаў, 6 – пазакласныя мерапрыемствы, 10 – падрыхтоўка настаўнікаў і вучняў.

У шосты школьны дзень кабінет інфарматыкі прадстаўлены для правядзення індывідуальнай работы з навучэнцамі па падрыхтоўцы да алімпіяд і конкурсаў, самападрыхтоўкі настаўнікаў да ўрокаў.

На працягу 2020/2021 навучальнага года кабінет інфарматыкі выкарыстоўваўся для правядзення дыстанцыйных інтэрнэт - алімпіяд, вебінараў для настаўнікаў, тэсціравання і анкетавання ўдзельнікаў адукацыйнага працэсу.

На базе Мінскага абласнога інстытута развіцця адукацыі настаўнік пачатковых класаў С.В.Сівец наведала семінар «Выкарыстанне QR-кодаў у дзейнасці педагогаў на І ступені агульнай сярэдняй адукацыі», намеснік дырэктара па выхаваўчай рабоце А.Э.Быліна – «Выкарыстанне праграмы Mikrosoft Exel у прафесійнай дзейнасці намесніка дырэктара ўстановы адукацыі».

Адной з праблем з’яўляецца недастатковае сістэмнае прымяненне інфармацыйна - камунікатыўных тэхналогій пры правядзенні інфармацыйных і класных гадзін, адсутнасць фарміравання адносін да інфармацыйна - камунікатыўных тэхналогій як інструменту для зносін, навучання, самавыражэння, творчасці праз стварэнне сайтаў, блогаў, старонак класаў.

Метадычнай службе неабходна накіраваць педагогаў на авалоданне інфармацыйнымі тэхналогіямі, арганізацыю дыстанцыйнага суправаджэння адукацыйнага працэсу па наступных напрамках: кансульціраванне навучэнцаў і іх законных прадстаўнікоў, стварэнне праектаў, блогаў для ўдзельнікаў адукацыйнага працэсу.

Адной з прыярытэтных задач сучаснай адукацыі з’яўляецца работа з высокаматываванымі навучэнцамі, здольнымі паказаць высокі вынік у рэспубліканскай алімпіядзе па вучэбных прадметах, конкурсах даследчых работ.

 У пачатку кастрычніка 2020 года ва ўстанове адукацыі быў праведзены першы этап рэспубліканскай алімпіяды па вучэбных прадметах: беларуская мова, руская мова, нямецкая мова, матэматыка, фізіка, гісторыя, хімія, біялогія, геаграфія, працоўнае навучанне .

 Прынялі ўдзел 25 навучэнцаў 5-9 класаў, што склала 58,1% (у 2019 – 21(48,8%), у 2018 – 24 (55,8%). Шаснаццаць (2019 год – 13, 2018 - 14)навучэнцаў, якія занялі першае месца, былі ўзнагароджаны граматамі. У ІІ этапе рэспубліканскай алімпіяды па беларускай мове прыняла ўдзел вучаніца 9 класа Філіповіч Ружана, якая атрымала Д-І і была заяўлена для ўдзелу ў ІІІ этапе рэспубліканскай алімпіяды, але не ўдзельнічала. У 2020/2021 навучальным годзе каманда навучэнцаў прыняла ўдзел у раённай алімпіядзе для 5-8 класаў па вучэбных прадметах: беларуская мова і літаратура, руская мова і літаратура, нямецкая мова і гісторыя, дзе паказалі нядрэнныя вынікі: Жук Карына - 7 клас – руская мова і літаратура – Д-І, Лятун Дзмітрый – 6 клас – гісторыя – Д-І, Мароз Елізавета – 5 клас – беларуская мова і літаратура – Д-ІІ, Любко Ілля – 8 клас – беларуская мова і літаратура – Д-ІІІ (2018/2019 – Д ІІ, ДІІІ).

 У 2020/2021 навучальным годзе 10 навучэнцаў 5-9 класаў ( 2019/2020 – 9 ; 2018/2019 – 14) прынялі ўдзел у дыстанцыйных інтэрнэт- алімпіяд. Вынікі ў табліцы:

|  |  |  |  |  |  |
| --- | --- | --- | --- | --- | --- |
| № | Вучэбны прадмет | Клас | Удзельнікі | Вынік | Кіраўнік |
| 1 | беларуская мова | 5 | Мароз Елізавета | 93% |  Калоша І.І. |
| 7 | Яскевіч Мацвей | 68% | Мальчэўская І.У. |
| 8 | Любко Ілля | 67% |
| 2 | русскаямова | 6 | Жук Карына | Д-ІІ |  Махнач Т.М. |
| 3 | нямецкая мова | 6 | Карачун Надзея  | Д-І | Філіповіч Л.В. |
| 4 | гісторыя | 8 | Буглак УладзіслаўПнеўскі ДаніілШпець ЯўгенійЧыгір АлінаЧыгір Ганна | 54%55%55%57%56% | Якубоўская Г.Э. |

 У 2020/2021 навучальным годзе каманда вучняў 5,6,7 класаў удзельнічала ў алімпіядзе па Правілах дарожнага руху (кіраўнік Якубоўская Г.Э.). Агульны вынік ў конкурсе - 5 месца ў раёне ( 2019/2020 – 5, 2018/2019 – 5).

 У новым навучальным годзе неабходна прадоўжыць сістэматычна працаваць з высокаматываванымі, актуалізаваць матэрыялы па рабоце са здольнымінавучэнцамі, арганізаваць факультатыўныя заняткі, якія дапамогуць скарэкціраваць і пашырыць работу па падрыхтоўцы вучняў да алімпіяд па вучэбных прадметах; работа павінна весціся пастаянна, а не эпізадычна.

 Навучэнцы ўстановы адукацыі на працягу 2020/2021 навучальнага года прымалі ўдзел у конкурсах : «Буслік» – 10% (2019/2020 – 18 %; 2018/2019 – 16,1%), «Журавлик»- 11,5%(2019/2020 - 18 % ; 2018/2019 – 11,1), «Каласок»- 4,3 %(2019/2020 – 34,5%; 2018/2019 – 11,1%), «Зубраня» – 6% (2019/2020 – 16,1%; 2018/2019 – 16,7), «Лінгвісцёнак» – 13,6 % (2019/2020 – 11,7 %; 2018/2019 – 9,3%), «Кенгуру» –7,8 % (2019/2020 – 6,6 %; 2018/2019 – 5,6% ,), «Белка» –12,1% ( 2019/2020 - 3,2%; 2018/2019 – 4,7%), «Глабусёнак» – 7,7% (2019/2020 – 18,4 %; 2018/2019 – 23,7%), «Сініца» – 12,1% ( 2019/2020 - 29%; 2018/2019 – 13,2%), «Інфамышка»- 29,5% (2019/2020 - 3,2%; 2018/2019 – 2,6%), «Арыёнчык» - 3,4% (новы конкурс), «Кентаўрык» - 10,3% (2019/2020 – 0%; 2018/2019 - 0), «Алімпіонік» - 8,6% (2019/2020 – 0%). Колькасць удзельнікаў у параўнанні з мінулым годам павялічылася - 72 (2019/2020 – 65) у сувязі з тым, што з’явіўся новы конкурс «Арыёнчык» па астраноміі, па прыцягненні навучэнцаў да ўдзелу ў конкурсах актыўна працавалі настаўнікі Стараверава Г.П., Філіповіч Л.В..

Мэтанакіраваная падрыхтоўка да конкурсаў настаўнікамі не праводзіцца, матэрыялы конкурсаў выкарыстоўваюцца пры падрыхтоўцы да алімпіяд.

Пажадана такой падрыхтоўкай займацца з верасня, а пасля правядзення конкурса, аналізаваць з навучэнцамі конкурсныя заданні.

 У 2020/2021 навучальным годзе вучні і настаўнікі не прымалі ўдзел у раённым конкурсе даследчых работ, толькі ў конкурсе даследчых работ для малодшых школьнікаў “Я – даследчык” прыняла удзел работа навучэнца 4 класа Барталевіча Віктара «Кресс-салат как тест для оценки загрязнения почвы» пад кіраўніцтвам Кароль В.А. – Д-ІІ.

Работа па развіццю даследчай дзейнасці павінна быць пастаяннай, сістэматычнай і выніковай. Конкурсныя работы павінны адпавядаць наступным крытэрыям: навізна і актуальнасць, навуковасць, даследчы характар работы. Неабходна наладжваць супрацоўніцтва з вышэйшымі ўстановамі адукацыі.

Работа установы адукацыі па рэалізацыі адукацыйных праграм спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю, аказанне карэкцыйна-педагагічнай дапамогі дзецям з АПФР арганізавана ў адпаведнасці з Кодэксам Рэспублікі Беларусь аб адукацыі і нарматыўнымі прававымі актамі:

адукацыйны працэс у класе інтэгрыраванага навучання і выхавання ажыццяўляецца па адукацыйных праграмах спецыяльнай адукацыі, вучэбных планах, з улікам асаблівасцей развіцця навучэнцаў з АПФР;

вядзецца работа па ўдасканаленню адаптыўнага адукацыйнага асяроддзя ;

прафесіяналізм настаўнікаў-дэфектолагаў падцвярджаецца дынамікай развіцця навучэнцаў;

ажыццяўляецца пераемнасць у рабоце настаўніка-дэфектолага і асноўных настаўнікаў;

забяспечваецца аказанне сацыяльна-педагагічнай падтрымкі і псіхалагічнай дапамогі навучэнцам з АПФР і іх сем’ям.

На працягу навучальнага года працаваў кабінет настаўніка-дэфектолага. У 2020/2021 навучальным годзе набыты наглядныя, дыдактычныя дапаможнікі па аўтаматызацыі, дыферынцыяцыі гукаў, развіццю пазнавальнай сферы, набыта вучэбна-метадычная літаратура.

У новым навучальным годзе неабходна ствараць карэкцыйна-развіваючае асяроддзе для забеспячэння індывідуальна-развіваючай педагагічнай дапамогі дзецям па выпраўленні ці паслабленні парушэнняў. Аформіць стэнд па пытаннях аказання карэкцыйна-педагагічнай дапамогі.

 Такім чынам, аналізуючы праведзеную метадычную работу ў 2020/2021 навучальным годзе, адзначаючы станоўчае ў ёй і называючы недапрацоўкі, для актывізацыі метадычнай работы ў 2021/2022 навучальным годзе неабходна:

удасканальваць адукацыйны працэс, арыентаваны на задавальненне адукацыйных запытаў навучэнцаў, які садзейнічае павышэнню якасці адукацыі, праз арганізацыю дадатковых арганізацыйных паслуг і павышэнні эфектыўнасці ўнутранага кантролю;

забяспечыць рэалізацыю прынцыпаў індывідуалізацыі, дыферынцыяцыі і пераемнасці навучання ў поўным аб’ёме;

садзейнічаць вывучэнню эфектыўнага вопыту педагагічных работнікаў па арганізацыі работы з адоранымі і высокаматываванымі навучэнцамі;

стварыць умовы для забеспячэння павышэння кваліфікацыі педагагічных работнікаў праз актывізацыю работы школьных метадычных аб’яднанняў, работу па самаадукацыі;

стымуляваць педагогаў да трансляцыі эфектыўнага вопыту работы, публікацыі вопыту ў перыядычных выданнях.

Ідэалагічная і выхаваўчая работа ва ўстанове адукацыі ў 2020/2021 навучальным годзе ажыццяўлялася ў адпаведнасці з палажэннямі Кодэкса Рэспублікі Беларусь аб адукацыі, Канцэпцыі бесперапыннага выхаванння дзяцей і навучэнскай моладзі ў Рэспубліцы Беларусь, інструктыўна-метадычнага пісьма Міністэрства адукацыі Рэспублікі Беларусь «Аб асаблівасцях арганізацыі сацыяльнай, выхаваўчай і ідэалагічнай работы ва ўстановах агульнай сярэдняй адукацыі ў 2020/2021 навучальным годзе», планам мерапрыемстваў па рэалізацыі Праграмы бесперапыннага выхаванння дзяцей і навучэнскай моладзі ў Рэспубліцы Беларусь на 2016-2020 гады.

Выхаваўчая работа ўключала ў сябе сумесную дзейнасць намесніка дырэктара па выхаваўчай рабоце, класных кіраўнікоў, педагога-арганізатара, педагога-псіхолага, грамадскіх арганізацый і вялася па наступных накірунках: ідэалагічнае, грамадзянскае і патрыятычнае выхаванне, маральнае і эстэтычнае, экалагічнае выхаванне, працоўнае і прафарыентацыйнае выхаванне, фарміраванне культуры здаровага ладу жыцця, адказных і бяспечных паводзін, гендэрнае і сямейнае выхаванне.

Рэалізацыя плана ідэалагічнай і выхаваўчай работы праводзілася праз сістэму выхаваўчых мерапрыемстваў, работу школьных аб’яднанняў па інтарэсах, дзейнасць грамадскіх дзіцячых арганізацый, выхаваўчы патэнцыял школьных прадметаў.

Аналізуючы дзейнасць па асноўных напрамках ідэалагічнай і выхаваўчай работы ў 2020/2021 навучальным годзе, трэба адзначыць, што асаблівая ўвага пры арганізацыі выхаваўчай работы ва ўстанове надавалася ідэалагічнаму выхаванню. Мерапрыемствы па ідэалагічнаму і грамадзянска-патрыятычнаму выхаванню планаваліся з улікам каляндара дзяржаўных святаў, памятных дат і міжнародных святочных дзён.

У адпаведнасці з метадычнымі рэкамендацыямі Міністэрства адукацыі Рэспублікі Беларусь з мэтай фарміравання ў навучэнцаў грамадзянскасці і патрыятызму, выхавання ў дзяцей пачуцця гордасці за краіну і яе герояў, павагі да яе дасягненняў, развіцця сацыяльнай і творчай актыўнасці, раскрыцця творчага патэнцыялу, фарміравання актыўнай грамадзянскай пазіцыі, далучэння да духоўна-маральнай культуры 2 верасня прайшлі першыя ўрокі пад назвай «Я вырас тут, і край мне гэты дарагі**!**». Урокі прайшлі ў розных формах: вусны часопіс «Ганаруся табой, Беларусь!» (1 клас, Есемчык А.М.), гульня-падарожжа «Мой родны кут» (2 клас, Федчанка Т.А.), гульня-падарожжа «Я вырас тут, і край мне гэты любы!» (3 клас, Сівец С.В.), пазнавальная інтэлектуальная гульня «Я вырас тут, і край мне гэты любы!» (4 клас, Кароль В.А.), творчая майстэрня «Я вырас тут, і край мне гэты любы!» (5 клас, Грышук І.Г.), конкурсна-пазнавальны турнір «Уздзеншчына любая мая!» (6,7 класы, Махнач Т.М., Чыгір А.В.), літаратурна-музычнае падарожжа «Абдымаюць рукі Беларусь» (8,9 класы, Філіповіч Л.В., Мальчэўская І.У.) і адпавядалі ўзроставым асаблівасцям.

Згодна метадычным рэкамендацыям Міністэрства адукацыі Рэспублікі Беларусь ва ўстанове адукацыі праводзіліся інфармацыйныя гадзіны, якія былі накіраваны на фарміраванне інфармацыйнай культуры навучэнцаў, пашырэнне кругагляду, тлумачэнне стратэгіі дзяржавы ў розных сферах, выхавання пачуцця павагі да сваёй краіны. На пасяджэнні метадычнага аб’яднання класных кіраўнікоў распрацаваны цыкл тэматычных інфармацыйных гадзін з улікам узроставых асаблівасцей дзяцей, якія праходзілі ў форме дня інфарміравання: да дня міру «Мір у гэтым свеце залежыць ад нас», у рамках тыдня пажарнай бяспекі «Каб не здарылася бяда», «Людзі і смецце: хто каго?», «Разам супраць СНІДу», у рамках тыдня прафілактыкі «Уся праўда пра шкодныя звычкі», да дня юнага героя-антыфашыста «Гэты подзвіг будзе жыць у нашай памяці заўсёды», прафарыентацыйны веснік «На шляху да прафесіі», «Космас далёкі і блізкі», з мэтай прафілактыкі курэння «Некурящее поколение: мы за жизнь без табачного дыма».

Уведзена ў практыку правядзенне адзінага дня інфармавання ў рамках інфармацыйна-адукацыйнага праекта «ШАГ» (Школа актыўнага грамадзяніна) для навучэнцаў 8-9 класаў, а з лістапада 2020 года і для навучэнцаў 5-7 класаў, у рамках якога абмяркоўваліся сацыяльна-эканамічныя, грамадска-палітычныя, спартыўныя і іншыя падзеі з запрашэннем дзяржаўных і грамадскіх дзеячаў, прадстаўнікоў органаў дзяржаўнага кіравання, дэпутатаў. Асноўнымі прынцыпамі правядзення інфармацыйнай гадзіны з’яўляюцца: актуальнасць, інтэрактыўнасць, падача матэрыялу ў сучаснай, цікавай для моладзі форме: 26.11.2020 адбылася відэасустрэча з першым сакратаром ГА «БРСМ» Раманоўскай В.В., 22.12.2020 прайшла экскурсія ў Першамайск (тэрыторыя ДУ «Удзенскі сельскагаспадарчы прафесійны ліцэй», дзе знаходзіцца музей трактарнай тэхнікі, 28.01.2021, пытанні на тэму «Закон суров, но это закон» растлумачыў начальнік ІСН Барталевіч Я.У., 13.04.2021 аб духоўных і маральных каштоўнасцях апавядаў свяшчэннаслужыцель Аляксей.

Адной з умоў для фарміравання ў навучэнцаў грамадзянскасці, патрыятызму як найважнейшых духоўна-маральных і сацыяльных каштоўнасцяў з’яўляюцца школьныя СМІ. На працягу навучальнага года працягвалася работа па выпуску школьнай газеты пад назвай «Школьны веснік», у красавіку 2021 года выйшаў восьмы нумар газеты. У кастрычніку 2020 года прынялі ўдзел у фестывалі-конкурсе школьных СМІ «Прэс-перспектыва», сталі пераможцамі, Філіповіч Ружана, якая з’яўлялася рэдактарам газеты, была запрошана ў НДЦ «Зубрёнок».

Для ўдасканалення работы ў дадзеным накірунку ў 2021/2022 навучальным годзе класным кіраўнікам неабходна:

прадугледзець безумоўнае выкананне метадычных рэкамендацый па арганізацыі і правядзенні інфармацыйных гадзін, этапаў іх падрыхтоўкі, асаблівую ўвагу надаць правядзенню дня інфарміравання ў рамках адукацыйна-інфармацыйнага праекта «ШАГ» з запрашэннем дзяржаўных і грамадскіх дзеячаў, прадстаўнікоў органаў дзяржаўнага кіравання, дэпутатаў і іншых медыйных персон;

актывізаваць дзейнасць навучэнцаў па прадстаўленні асабістых мультымедыйных прэзентацый, фотакалажаў, відэасюжэтаў, ствараючы тым самым умовы для ўсебаковага даследвання пастаўленай праблемы і для актыўнага ўдзелу ў правядзенні інфармацыйнай гадзіны.

Адзін з важных напрамкаў работы ўстановы адукацыі – грамадзянска-патрыятычнае выхаванне. У 2020/2021 навучальным годзе праведзена значная работа ў гэтым накірунку. Выкарыстоўваліся сістэмныя арганізацыйныя формы грамадзянска-патрыятычнай работы: тыдні роднай зямлі, патрыятызму, грамадзянскасці, памяці, гераізму, Вахта памяці, прысвечаная дню Перамогі, патрыятычныя акцыі, тыдзень турызму і краязнаўства, прымалі актыўны ўдзел у конкурсах даследчых і творчых работ. Пад кіраўніцтвам Якубоўскай Г.Э. творчая работа «Нататкі юнага вандроўніка» заняла першае месца ў раённым конкурсе, даследчая краязнаўчая работа «Сакральнае дойлідства: набытае і страчанае» вучаніцы 7 класа Жук Карыны была адзначана дыпломам І ступені ў раённым этапе. Дыплом ІІІ ступені (на рэспубліцы) за ўдзел у рэспубліканскім конкурсе «У каждого времени свои герои» атрымала прэзентацыя «Воіны-інэрнацыяналісты», якую падрыхтавала вучаніца 9 класа Філіповіч Ружана пад кіраўніцтвам настаўнікаў Мальчэўскай І.У., Філіповіч Л.В.

У рамках рэспубліканскай акцыі «Мы – грамадзяне Беларусі!» вучаніцы 7 класа Карачун Надзеі ва ўрачыстай абстаноўцы быў уручаны пашпарт.

На працягу года з мэтай прывіцця любові да Радзімы, вывучэння гістарычнага мінулага краіны ў рамках шостага школьнага дня мела працяг праграма «Падарожнічаем па роднай старонцы». Згодна з планам экскурсійнай работы на працягу года арганізаваны экскурсійныя падарожжы ў дзяржаўны цырк, на шклозавод «Нёман», у музей «ЛЕГА», Хатынь, дзіцячы парк Горкага, на экалагічную сцяжынку ў Завітанскі лес.

Важнае месца ў выхаваўчай рабоце займае дзейнасць грамадскіх арганізацый дзяцей і моладзі. Піянерская дружына імя В.Міснік налічвала 3 атрады акцябрат і 4 атрады піянераў (57 навучэнцаў ва ўзросце да 14 гадоў, 100%),(2019/2020 -100 %; 2018/2019 – 100%) колькасць членаў ГА БРСМ – 6 чалавек, што склала 26%.(2019/2020 – 82%; 2018/2019 – 80%). Дзейнічаў валанцёрскі атрад «Рабінзоны» (12 чалавек), атрад юных выратавальнікаў-пажарных (15 чалавек), юных інспектараў дарожнага руху (12 чалавек) і атрад ОСВОД (12 вучняў). Недастатковая работа была праведзена і класным кіраўніком 9 класа Мальчэўская І.У., і педагогам – арганізатарам Чыгір А.В. па прыцягненню вучняў да членства ў БРСМ.

 Асноўнай мэтай работы з піянерамі з’яўляецца фарміраванне творчай, адказнай, сацыяльна-актыўнай асобы. Піянеры з’яўляліся актыўнымі ўдзельнікамі, памочнікамі ў падрыхтоўцы і правядзенні школьных мерапрыемстваў, праводзілі работу па добраўпарадкаванні помнікаў і воінскіх захараненняў у вёсках Падсадскія, Астравок, Сямёнавічы, праводзілі дабрачынныя акцыі:

акцыя «Дом без адзіноты»: віншаванне з днём пажылых людзей для жыхароў аграгарадка Сямёнавічы;

акцыя «Цуды на Каляды»: сабралі 4 падарункі для дзяцей, якія знаходзяцца ў сацыяльным прытулку;

акцыя «Беларусь помніць!»: прынялі ўдзел ва ўрачыстых мерапрыемствах, прысвечаных Дню Перамогі, у в.Астравок і аг.Сямёнавічы;

акцыя па зборы макулатуры: за 2020/2021 навучальны год сабралі 1070 кг.

На працягу года прымалі актыўны ўдзел у раённых конкурсах: раённы конкурс малюнкаў «Мая бяспека» (Карачун Надзея, дыплом ІІІ ступені), раённы этап Рэспубліканскага конкурсу «Тэхна-Інтэлект» у намінацыі «Колер у архітэктуры» (Філіповіч Ружана, вучаніца 9 класа, дыплом ІІІ ступені, абласны), раённы этап Рэспубліканскага агляду-конкурсу дзіцячай творчасці «Выратавальнікі вачыма дзяцей» (Кучук Евангеліна, вучаніца 1 класа, дыплом ІІ ступені і Барталевіч Віктар, вучань 4 класа, дыплом І ступені), раённы этап Рэспубліканскага конкурсу экалагічных малюнкаў «Созидая, не разрушай!» (Буглак Дзмітрый, вучань 4 класа, дыплом ІІІ ступені), раённы конкурс малюнкаў «Нам мір завешчана берагчы» (Пнеўская Алёна, вучаніца 2 класа, Жук Уладзіслаў, вучань 3 класа, дыпломы І ступені), раённы конкурс відэарэпартажаў «Хвіліна для будучыні» (Жук Карына, вучаніца 7 класа, дыплом І ступені) ( 2019/2020 – 11 дыпломаў, 2018/2019 – 11). Рыхтавалі навучэнцаў да ўдзелу ў конкурсах Філіповіч Л.В., Сівец С.В., Мальчэўская І.У., Грышук І.Г..

Якасць выхаваўчага асяроддзя вызначаецца таксама і ўзроўнем арганізацыі шостага школьнага дня, канікулярнага адпачынку. З мэтай арганізацыі шостага школьнага дня, стварэння станоўчых умоў для выхавання і рознабаковага развіцця дзяцей, зніжэння правапарушэнняў сярод непаўналетніх быў састаўлены план мерапрыемстваў па арганізацыі свабоднага часу навучэнцаў, які ўключаў правядзенне тэматычных субот. Усе мерапрыемствы садзейнічалі выхаванню ў дзяцей звычкі да змястоўнага правядзення свабоднага часу і здаровага ладу жыцця.

 У 2020/2021 навучальным годзе ў адпаведнасці з запытамі дзяцей і іх законных прадстаўнікоў была працягнута работа аб’яднанняў па інтарэсах: «Майстрыха» (кіраўнік Чыгір А.В.), «Юны тэнісіст» (кіраўнік Ламака А.М.), «Шахматы» (кіраўнік Ламака А.М.). Першы год працавалі аб’яднанні па інтарэсах «Юныя мастакі» (кіраўнік Сівец С.В.), «Юныя тэхнікі» (кіраўнік Лапотка А.М.), «Жывое слова» (кіраўнік Мальчэўская І.У.). Усе аб’яднанні па інтарэсах працавалі на бюджэтнай аснове. Работа аб’яднанняў па інтарэсах была спланавана на падставе тыпавой праграмы і каляндарна-тэматычнага планавання, заняткі праводзіліся ў адпаведнасці з графікам, зацверджаным дырэктарам школы. Напаўняльнасць ад 8 да 14 чалавек. Наведвалі вучні 2-9 класаў. Гурткавой работай у школе было ахоплена 64% (44 вучні), у 2019/2020 навучальным годзе – 52% (35 вучняў), у 2018/2019 навучальным годзе – 65% (44 вучні), у 2017/2018 навучальным годзе – 65% (39 вучняў), у 2016/2017 навучальным годзе – 71% (48 вучняў)

Многія навучэнцы школы наведвалі аб’яднанні па інтарэсах па месцы жыхарства ва ўстановах пазашкольнага выхавання: Сямёнавіцкі ДК – 7% (5 вучняў), Кухціцкі ДК – 12% (8 вучняў). Пнеўскі Данііл, вучань 8 класа, наведваў клуб «Бушыдо» на базе ДУА «Уздзенская сярэдняя школа №1».

Агульны ахоп гурткавой работай – 84% (57 навучэнцаў), у 2019/2020 навучальным годзе – 80% (53 навучэнца),у 2018/2019 навучальным годзе –75% (51навучэнец), у 2017/2018 навучальным годзе – 85% (51 навучэнец), у 2016/2017 навучальным годзе - 82% (56 навучэнцаў).

У 2021/2022 навучальным годзе кіраўнікам аб’яднанняў па інтарэсах працягваць работу па прыцягненні большай колькасці дзяцей да заняткаў у аб’яднаннях па інтарэсах, ствараць умовы для развіцця творчых здольнасцей навучэнцаў, практыкаваць правядзенне сумесных мерапрыемстваў з кіраўнікамі устаноў культуры*.*

Нацыянальным прыярытэтам у дзяржаве з’яўляецца адукаваны і здаровы чалавек, таму адна з актуальных задач выхаваўчай работы – фарміраванне ў навучэнцаў навыкаў здаровага ладу жыцця, адказных і бяспечных паводзін навучэнцаў. Гэта абумоўлена станам здароўя і фізічнага развіцця навучэнцаў. На пачатак 2021 года на падставе медыцынскіх даведак навучэнцы размеркаваны па групах здароўя: 51% - асноўная, 38 % - падрыхтоўчая, 3,8% - ЛФК, 7,6% - СМГ (2019/2020 – 51% - асноўная, 35 % - падрыхтоўчая, 6,5 – ЛФК, 6,5 – СМГ ; 2018/2019 – 67,5%, 18,9%, 8%, 2,7 % - адпаведна). Адна з найважнейшых задач установы адукацыі – дапамагчы навучэнцам усвядоміць каштоўнасць здароўя і ролю здаровага ладу жыцця для сучаснага чалавека. На працягу 2020/2021 навучальнага года ва ўстанове адукацыі праводзілася комплексная, сістэматычная работа па выхаванню ў вучняў культуры бяспечнай жыццядзейнасці і здаровага ладу жыцця: верасень – тыдзень бяспекі дарожнага руху «Няхай дарога будзе добрай», тыдзень прафілактыкі суіцыда «Не отнимай у себя завтра»; кастрычнік – тыдзень бяспекі жыццядзейнасці; снежань – тыдзень прафілактыкі ВІЧ/СНІДу; студзень – тыдзень прафілактыкі шкодных залежнасцей; сакавік – тыдзень прафілактыкі наркаманіі; красавік – тыдзень здаровага ладу жыцця; май – тыдзень прафілактыкі курэння. Пад кіраўніцтвам настаўніка фізічнай культуры і здароўя Ламака А.М. у школе праводзілася фізкультурна-аздараўленчая і спартыўна-масавая работа згодна распрацаванаму плану. Па выніках удзелу навучэнцаў у мнагабор’і «Здароўе» установа адукацыі заняла ІІІ месца (2019/2020 – ІІІ; 2018/2019 – ІІІ ), у раённых спаборніцтвах сярод дзяцей і падлеткаў па біятлону «Снежны снайпер» - V месца ( індывідуальнае І месца, навучэнка Карачун Н. стала ўдзельніцай абласных спаборніцтваў).

У 2021/2022 навучальным годзе неабходна папаўняць матэрыяльна - тэхнічную базу спартыўным інвентаром і абсталяваннем за кошт пазабюджэтных сродкаў; павысіць працэнт навучэнцаў фізкультурна - аздараўленчымі мерапрыемствамі, дасканала і эфектыўна арганізаваць заняткі з навучэнцамі, аднесенымі да СМГ; павысіць якасць удзелу вучняў у раённых і абласных этапах спаборніцтваў.

З мэтай актывізацыі работы па прававой асвеце навучэнцаў, павышэння ўзроўню міжведамаснага ўзаемадзеяння па прафілактыцы безнагляднасці і правапарушэнняў непаўналетніх у 2020/2021 навучальным годзе працягвалася работа ў рамках прававога марафону «Падлетак і закон: вывучаем, ведаем, выконваем». Складзены план правядзення адзіных дзён прафілактыкі ў рамках прававога марафону: прафілактыка суіцыдальных паводзін непаўналетніх (верасень); аб правілах паводзін у Інтэрнэце (кастрычнік); прафілактыка п’янства і алкагалізму сярод непаўналетніх (лістапад); бяспечныя канікулы (снежань); прафілактыка самавольных зыходаў з дому (студзень); вольны час падлетка (люты); прафілактыка наркаманіі сярод непаўналетніх (сакавік); прафілактыка дамашняга насілля (красавік); «Бяспечныя канікулы» (прафілактыка дзіцячых дарожна-транспартных здарэнняў, злачынстваў і правапарушэнняў, гібелі непаўналетніх ад знешніх прычын, май).

У рамках тыдня прававых ведаў «Азбука Закона!» з 09.11.2020 па 14.11.2020 і дэкады з 08.02.2021 па 17.02.2021 праведзены мерапрыемствы, накіраваныя на прафілактыку проціпраўных паводзін, фарміраванне прававой культуры асобы, засваенне ведаў аб праве, асновах заканадаўства Рэспублікі Беларусь: гасцёўня «Падарожжа ў краіну дзіцячага права», віктарына «Азбука закона», круглы стол «Азбука правоў і абавязкаў», пазнаваўчая гадзіна «Азбука закона», прававая гульня «Падарожжа па галактыцы», круглы стол «Жыццёвыя праблемы сучасных падлеткаў», прагляд відэароліка «Дзіцячы алкагалізм».

На бацькоўскім сходзе «Роля сям’і ў выхаванні дзіцяці. Бяспека і дзеці», які прайшоў 26.03.2021 года, начальнік АДАІ Уздзенскага РАУС Кісель В.Р. расказаў аб ролі законных прадстаўнікоў у прафілактыцы проціпраўных паводзін сярод непаўналетніх, аб змяненнях у Кодэксе аб адміністратыўных правапарушэннях Рэспублікі Беларусь, аб выкананні правіл дарожнага руху, аб мерах прафілактыкі пажарнай бяспекі і адказнасці бацькоў за зберажэнне жыцця і здароўя дзяцей праінфарміраваў супрацоўнік Уздзенскага РАНС Пятроў М.М., педагог-псіхолаг ДУА «Уздзенскі раённы сацыяльна-педагагічны цэнтр» Плахава Л.І. раскрыла значэнне сям’і, яе ролю ў выхаванні дзіцяці.

У школе аформлены і пастаянна аднаўляецца стэнд прававых ведаў, на якім размешчаны прафілактычныя памяткі па наступных пытаннях: насілле над дзецьмі, распаўсюджванне наркатычных сродкаў і спайсаў, прафілактыка тэрарызму, інфармацыя пра начальніка ІСН і ўчастковага інспектара, змяненні ў Кодэксе адміністратыўных правапарушэннях і наказанні за іх здзяйсненне.

Ва ўстанове адукацыі адпрацавана сістэма ўліку пропускаў заняткаў без уважлівых прычын. Класныя кіраўнікі штодня аператыўна высвятляюць прычыну, па якой адсутнічае навучэнец.

Адзін з важнейшых накірункаў – гэта работа з сем’ямі навучэнцаў. Выяўленне, назіранне, вывучэнне стану сям’і, патрэбнасцей, спецыфікі выхавання дзяцей і ўнутрысямейных узаемаадносін праходзіць у рамках правядзення акцый «Дапамажы пайсці вучыцца», «Клопат», «Сям’я без насілля». У час канікул і ў шосты школьны дзень арганізаваны дасуг і адпачынак дзяцей згодна распрацаванаму плану. Па неабходнасці арганізоўваюцца індывідуальныя кансультацыі педагога-псіхолага ў шосты школьны дзень. Пры наведванні ГПД дзеці забяспечваюцца бясплатным харчаваннем.

Асабліва востра стаіць пытанне па арганізацыі работы з сем’ямі, у якіх непаўналетнія знаходзяцца ў сацыяльна небяспечным становішчы: на 01.09.2020 рашэннем раённага каардынацыйнага савета 6 непаўналетніх з 3 сямей (Лятун, Мазоўка, Гнацівы) прызнаны ў сацыяльна небяспечным становішчы. Асноўнай задачай работы з такімі сем’ямі з’яўляецца прафілактыка і карэкцыя дысгармоніі сямейных адносін і скасаванне недахопаў сямейнага выхавання, выкарыстоўваючы індывідуальную работу з асобнай сям’ёй або яе членамі, сумесную работу з дзецьмі і бацькамі.

На пастаянным кантролі знаходзіцца пытанне абароны правоў і законных інтарэсаў непаўналетніх, якія знаходзяцца ў сацыяльна небяспечным становішчы. Па стане на 01.06.2021 года ў адпаведнасці з рашэннем КДН Уздзенскага райвыканкама непаўналетнія Кавалевіч Яна, Емельянаў Дзмітрый, Емельянаў Яўгеній прызнаныя маючымі патрэбу ў дзяржаўнай абароне і адабраныя ў бацькоў (11.11.2020 дзеці былі вернуты ў біялагічную сям’ю). У сацыяльна небяспечным становішчы на 01.06.2021 знаходзяцца 6 непаўналетніх з 2 сямей (Бародзе, Гнацівы).

У 2021/2022 навучальным годзе працягваць вырашаць задачы зберажэння маральнага здароўя дзяцей. Класным кіраўнікам цесна ўзаемадзейнічаць з намеснікам дырэктара па выхаваўчай рабоце па выкананні мерапрыемстваў для непаўналетніх, якія знаходзяцца ў сацыяльна небяспечным становішчы і па ранняму выяўленню неблаганадзейнасці ў сям’і.

Вялікая роля ў выхаваўчай рабоце адводзіцца выхаванню ў навучэнцаў грамадзянскай пазіцыі, уменняў і навыкаў рацыянальнага і эканомнага выкарыстання прыродных і вытворчых рэсурсаў. Працоўная дзейнасць па энергазберажэнню ва ўстанове адукацыі прадугледжвае эканомнае выкарыстанне света, цяпла, вады, добраўпарадкаванне тэрыторыі, збор макулатуры. З 23 па 28 лістапада прайшоў тыдзень эканомічных ведаў, у рамках якога класныя кіраўнікі правялі ўрокі беражлівасці ў форме эканамічных віктарын, гульняў, падарожжаў, а таксама дзень інфарміравання «Людзі і смецце: хто каго?».

Прафарыентацыйная работа ў школе – прыярытэтная форма работы для сацыялізацыі навучэнцаў. Класнымі кіраўнікамі 1-9 класаў і педагогам-псіхолагам вялася работа па прафесійнай арыентацыі вучняў, задача якой навучыць падлеткаў суадносіць патрабаванні да выбранай прафесіі з індывідуальнымі якасцямі, аналізаваць свае магчымасці і здольнасці пры выбары прафесіі. Ва ўстанове адукацыі для аказання інфармацыйна-метадычнай дапамогі педагогам у наяўнасці праграмныя распрацоўкі Рэспубліканскага цэнтра прафарыентацыі моладзі: пакет дыягнастычных методык «Профіль», электронны дапаможнік «Парад прафесій». З 11.01.2021 па 16.01.2021 прайшоў тыдзень прафарыентацыі, вынікам якога стаў конкурс на лепшую прэзентацыю «Кожнай прафесіі хвала і чэсць». З 09.03.2021 па 13.03.2021 у рамках тыдня прафарыентацыі класныя кіраўнікі правялі дзень інфарміравання «На шляху да прафесіі». У красавіку навучэнцы 8-9 класаў у рэжыме відэаканферэнцыі пазнаёміліся са Слуцкім дзяржаўным каледжам, Мар’інагорскім аграрна-тэхнічным каледжам і індустрыяльна-педагагічным каледжам. 12.05.2021 навучэнцы 8-9 класаў прынялі ўдзел у прафарыентацыйнай сустрэчы «Уздзенскі ліцэй запрашае». У рамках шостага школьнага дня былі арганізаваны і праведзены тэматычныя дні прафарыентацыі: 21.11.2020 – прафарыентацыйны веснік «Выбіраю прафесію – выбіраю будучае», 16.01.2021 – азбука прафесій «Прафарыенцір».

На працягу года педагогам-псіхолагам праводзілася дыягнастычнае тэсціраванне навучэнцаў з мэтай арыентацыі на выбар той ці іншай прафесіі, ажыццяўлялася псіхолага-педагагічнае суправаджэнне прафесійнага самавызначэння навучэнцаў розных узроставых катэгорый.

У 2021/2022 навучальным годзе працягваць работу па прыцягненні навучэнцаў да ўдзелу ў грамадска-карысных справах. У планы выхаваўчай работы абавязкова ўключаць мерапрыемствы, накіраваныя на прафесійную арыентацыю дзяцей і фарміраванне працоўных навыкаў, арганізаваць экскурсіі на вытворчыя прадпрыемствы рэгіёна.

Арганізацыя змястоўнага вольнага часу ўключае ў сябе шырокі спектр выхаваўчых мерапрыемстваў, якія накіраваны на сацыялізацыю навучэнцаў, рэалізацыю духоўных, індывідуальных інтарэсаў, задаткаў, творчых здольнасцей дзяцей.

Так, на працягу года навучэнцы ўдзельнічалі ў культурна-масавых мерапрыемствах, якія былі накіраваны на выхаванне каштоўнасных арыентацый:

лабірынт віншаванняў, прысвечаны Дню настаўніка «З любоўю і павагай» (6 клас, Махнач Т.М.);

віншавальная конкурсная праграма да Дня Маці «Усё светлае – ад сонца, усё добрае – ад маці» (5 клас, Грышук І.Г..);

фестываль ідэй «Восеньскія дары» (3 клас, Сівец С.В.);

навагодні ранішнік і баль-маскарад (Кароль В.А., 4 клас, Мальчэўская І.У., 9 клас);

конкурсная пазнавальная праграма, прысвечаная Году малой радзімы «Беларусам я завуся, родным краем ганаруся» (Чыгір А.В., 7 клас);

інтэлектуальныя турніры «Жывая крыніца ты, родная мова!» (Кароль В.А., Мальчэўская І.У.);

спартыўная праграма «Мы – абаронцы Айчыны!» (3 клас, Сівец С.В.);

конкурсна-віншавальная праграма «Харашэе свет ад дабрыні жаночай» (8 клас, Філіповіч Л.В.);

завочнае падарожжа «Космас далёкі і блізкі» (6 клас, Махнач Т.М.);

сямейная гасцёўня «Усё пачынаецца з сям’і» (5 клас, Грышук І.Г.).

 Ацэньваючы стан ідэалагічнай і выхаваўчай работы ў школе, варта адзначыць, што яна мае патрэбу ў пастаяннай увазе і далейшым удасканаленні. З гэтай мэтай неабходна ўзмацніць выхаваўчае ўздзеянне на навучэнцаў праз рэалізацыю мерапрыемстваў Комплекснай праграмы выхавання дзяцей і навучэнскай моладзі на 2021-2025 гады.

Адной з праблем з’яўляецца недастатковае сістэмнае прымяненне інфармацыйна-камунікацыйных тэхналогій пры правядзенні інфармацыйных і класных гадзін, адсутнасць фарміравання адносін да інфармацыйна-камунікацыйных тэхналогій як да прылады для зносін, навучання, самавыяўлення, творчасці праз стварэнне старонак класаў на сайце; класныя кіраўнікі не праяўляюць актыўнасці і творчага падыходу пры падрыхтоўцы матэрыялаў да ўдзелу ў раённых і абласных конкурсах; неэфектыўная работа класных кіраўнікоў 7-9 класаў па прыцягненні дзяцей у рады ГА «БРСМ».

Выяўленыя ў выніку аналізу праблемы дазваляюць вылучыць прыярытэтныя напрамкі ўдасканалення выхаваўчай і ідэалагічнай работы і сфармуліраваць прыярытэтныя задачы на 2021/2022 навучальны год.

Праблемы, якія патрабуюць далейшага вырашэння:

удасканаленне сістэмы выхаваўчай работы, развіццё дзіцячых грамадскіх арганізацый, вучнёўскага самакіравання;

павышэнне выніковасці работы метадычнага аб’яднання класных кіраўнікоў;

удасканаленне інфарматызацыі ўстановы адукацыі;

павышэнне якасці падрыхтоўкі конкурсных работ;

актывізацыя дзейнасці членаў педагагічнага калектыву па падрыхтоўцы навучэнцаў да ўдзелу ў конкурсах і мерапрыемствах выхаваўчага накірунку;

захаванне прэстыжу школы ў соцыуме.